Heinasööjad tõime ka ära ja juuli lõpust alates on meil nüüd kolm imepehmet chinchilla reks küülikut. Annil jälle tegevust ja imetlemist juures :) Hommikuse ringkäigu lahutamatu osa on jänkudele vett ja heina anda ja loomulikult pai teha :) Anni endaga läks aga pühapäeval kehvasti. Mängisime hommikul õues, nagu ikka, ronisime kivi otsa alla hüppama ka, nagu ikka, maandudes tuli aga suur nutt ja hädakisa ja nagu hiljm selgus, ka sääreluu murd. Ja  nüüd on kips. Ehhhh. Kuna terve jalg on kipsis, siis ainus edasiliikumisviis on roomamine, ei mingit käputamist, veel vähem kõndimist, millega me enne õnnetust just agaralt tegelesime. Esmaspäevaks kutsuti röntgenisse, eks siis selgub, kauaks kips jääb. Loodame kiiret paranemist, meil maailma vallutamine puha pooleli!